932 MORTEN P. PORSILD. 
4. Salmo rivalis Fabr. Salmo elongatus fuscus, ventre rubente, capite 
obluso. (Slank, mørk, Bug rødlig, Hoved but). 
Grønlandsk Navn: Augnardleg, Eqalugaq. 6 Tommer 
lang. 
Foruden de her anførte angiver Fabricius desuden nogle flere 
grønlandske Navne, men de synes at være Misforstaaelser eller rent 
lokale; i alt Fald bruges de i andre Egne om andre Fisk eller helt 
andre Dyr, Eqalugaq er saaledes i Nord-Grønland den almindelige 
Betegnelse for Graafisken (Gadus saida). Næst efter Eqaluq, der 
nærmest er Slægtsbetegnelse: Laks i Almindelighed, høres hyppigt 
Ivisåroq: den, der er rød (som Porfyr eller Okker), Qigdlarigs- 
soq, den glinsende. 
Salmo stagnalis og 5. rivalis angives at være udelukkende Fersk- 
vandsformer, den første skal være meget stor, leve i Fjældsøer i 
det Indre, hvor den nu og da fanges af Renjægere. FABRICIus har 
kun set eet tørret Eksemplar. 5. rivalis er meget lille, lever i 
Smaasøer og Bække. 
De to første „Arter“ forekommer sammen, lever i Havet og gaar 
derfra op i Elvene for at lege. Hvorvidt de virkelig er artsforskellige, 
betvivler Fasricius, ligesom han ikke er sikker paa, at de er identiske 
med de Linneiske Arter. Om deres Vinterophold siger FABRICIUS, 
at idetmindste nogle overvintrer i Søerne, og at de derfra 
tidlig om Foraaret begiver sig ud til Havet. | 
Paa Disko fanges Laks almindeligt i Juli og Avgust Maaned 
flere Steder paa Sydkysten. Særligt godt Udbytte giver en Ех: 
Kugssuaq lidt ©. f. Udstedet Skansen, samt Elven i den saakaldte 
Laksebugt mellem Fortunebay og Blaafjæld (se Kortet 1 Medd. om 
Grønland IV), men i øvrigt kan Laksegarn sættes omtrent overalt 
med noget Udbytte; selv i de inderste Vige af Godhavns Havn fanges 
der Laks. — I Disko-Fjord er der talrige Fangstpladser, nogle har 
Navn efter Fisken. Den betydeligste er Eqalunguit, ved Afløbet 
fra nogle smaa Søer, der ligger paa Landtangen Eqalunguit 
Itivnerit mellem Bunden af Fjordarmen Kangerdluarsuq og 
den nordligste Arm af Fjorden. — I Bugten mellem Disko-Fjord og 
Mellemfjord fanges ogsaa Laks i Mængde, og lige inden for Mundingen 
af Mellemfjord ligger paa Sydsiden en lille Bugt: Ivisårqut (Flertal 
af Ivisåroq), hvor Elven er rig paa rødbugede og andre Laks. 
Paa Diskos Kyst mod Vajgat, paa Nord- og den øvrige Del af Vest- 
kysten, samt i Nordfjord fanges sjælden Laks. De allerfleste Elve 
er her mudrede af Bræslam, og dem synes Laksen ikke at benytte. 
